钦定古今图书集成/理学汇编/文学典/第029卷 > 王韶之
## 钦定古今图书集成/理学汇编/文学典/第029卷 > 王韶之

按《宋书》本传，“韶之字休泰，琅邪临沂人也。曾祖廙，晋
骠骑将军。祖羡之，镇军。掾父伟之，本国郎中令。韶之
家贫，父为乌程令，因居县境。好史籍，博涉多闻。初为
卫将军谢琰行参军。伟之少有志尚，当世诏命表奏，
辄自书写。泰元、隆安时事，大小悉撰录之。韶之因此
私撰《晋安帝阳秋》，既成，时人谓宜居史职，即除著作”
佐郎，使续后事，讫义熙九年。善叙事，辞论可观，为后

省，因谓之“西省郎。”傅亮、羊徽相代领西省事，转中书
侍郎。安帝之崩也，高祖使韶之与帝左右密加鸩毒。
恭帝即位，迁黄门侍郎，领著作郎，西省如故。凡诸诏
奏，皆其辞也。高祖受禅，加骁骑将军，本郡中正，黄门
如故。西省职解，复掌《宋书》。有司奏东治士朱道民禽
三叛士，依例放遣。韶之启曰：“尚书金部奏事如右。斯
诚检忘一时权制，惧非经国弘本之令典。臣寻旧制，
以罪补士，凡有十馀条，虽同异不紊，而轻重实殊。至
于诈列父母死，诬罔父母淫乱，破义反逆，此四条实
穷乱抵逆，人理必尽，虽复殊刑过制，犹不足以塞莫
大之罪。既获全首领，大造已隆，宁可复遂拔徒隶，缓
带当年，自同编户，列齿齐民乎！臣惧此制永行，所亏
实大。方今圣化惟新，崇本弃末，一切之令，宜加详改。
愚谓此四条不合加赎罪之恩。侍中褚淡之、同《韶之》
三条，却宜仍旧。”诏可。又駮《员外散骑侍郎王寔之请
假事》曰：“伏寻旧制，群臣家有情事，听并给六十日。太
元中改制，年赐假百日。又居在千里外，听并请来年
限，合为二百日。此盖一时之令，非经通之旨。会稽虽
涂盈千里，未足为难，百日归休，于事自足。若私理不
同，便应自表陈解，岂宜名班朝列，而久淹私门。臣等
参议，谓不合开许。或家在河、洛及岭沔、汉者，道阻且
长，犹宜别有条品，请付尚书，详为其制。”从之。坐玺封
谬误，免黄门，事在《谢晦传》。韶之为《晋史》，序王珣货殖，
王𫷷作乱，珣子弘、𫷷子华并贵显。韶之惧为所陷，深
结徐羡之、傅亮等。少帝即位，迁侍中，骁骑如故。景平
之年，出为吴兴太守。羡之被诛，王弘入为相，领扬州
刺史。弘虽与韶之不绝，诸弟未相识者，皆不复往来。
韶之在郡，常虑为弘所绳，夙夜勤厉，政绩甚美，弘亦
抑其私憾。太祖两嘉之。在任积年，称为良守，加秩中
二千石。十年，征为祠部尚书，加给事中。坐去郡长取
送，故免官。十二年，又出为吴兴太守，其年卒，时年五
十六。《七庙歌辞》，韶之制也。文集行于世。子晔，尚书驾
部外兵郎、临贺太守。

按《南史》本传：韶之家贫好学，尝三日绝粮，而执卷不
辍，家人诮之曰：“‘困穷如此，何不耕’？答曰：‘我常自耕耳’。”